Във връзка с постъпило уведомление за изготвяне на план/програма с вх. №ОВОС-112/16.01.2023г. за „Проект за частично изменение на ОУП на община Перущица, ПУП-ПРЗ за ПИ 55909.190.197 и ПИ 55909.190.207, кв. 190, м. Горката, гр. Перущица и ПУП-ПП за достъп до имотите във вътрешността, достъп до инфраструктурата и за присъединяване към електропреносната мрежа“, възложител: ОБЩИНА ПЕРУЩИЦА, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че на основание чл. 81, ал.3 от *Закона за опазване на околната среда* /ЗООС/ и чл.2, ал.2, т.1 и т.3 от *Наредба за условията и реда за извършване на екологична оценка на планове и програми* (Наредба за ЕО) е **необходимо да се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0000424 „Река Въча-Тракия“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-112-1/31.01.2023г.